CELEX: 32015D1183
Language: ro
Date: 2015-07-17 00:00:00
Title: Decizia de punere în aplicare (UE) 2015/1183 a Comisiei din 17 iulie 2015 de stabilire a unor specificații tehnice și operaționale necesare pentru implementarea versiunii 3 a sistemului EGNOS

18.7.2015   
            
            
               RO
            
            
               Jurnalul Oficial al Uniunii Europene
            
            
               L 192/20
            
         DECIZIA DE PUNERE ÎN APLICARE (UE) 2015/1183 A COMISIEI
   din 17 iulie 2015
   de stabilire a unor specificații tehnice și operaționale necesare pentru implementarea versiunii 3 a sistemului EGNOS
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1285/2013 al Parlamentului European și al Consiliului din 11 decembrie 2013 privind punerea în aplicare și exploatarea sistemelor europene de radionavigație prin satelit și de abrogare a Regulamentului (CE) nr. 876/2002 al Consiliului și a Regulamentului (CE) nr. 683/2008 al Parlamentului European și al Consiliului (1), în special articolul 12 alineatul (3) litera (d),
   întrucât:
   
               (1)
            
            
               Articolul 12 din Regulamentul (UE) nr. 1285/2013 prevede că responsabilitatea generală pentru programul EGNOS îi revine Comisiei, căreia îi conferă competențe de executare pentru a determina specificațiile tehnice și operaționale necesare pentru evoluția sistemului EGNOS.
            
         
               (2)
            
            
               Sistemul EGNOS a evoluat deja, dat fiind că versiunea 1 a fost introdusă în anii 2000, urmată de versiunea 2, care a fost introdusă în 2009. Cele trei servicii oferite de sistem, și anume serviciul deschis, serviciul de diseminare de informații cu caracter comercial („EDAS”) și serviciul privind siguranța vieții („SoL”), definite la articolul 2 alineatul (5) din Regulamentul (UE) nr. 1285/2013, au devenit operaționale la 30 octombrie 2009, 26 iulie 2012 și, respectiv, 12 martie 2011.
            
         
               (3)
            
            
               Pentru a respecta caracteristicile programului EGNOS și pentru a îndeplini obiectivele specifice ale acestuia, menționate la articolul 2 din Regulamentul (UE) nr. 1285/2013, este important să se stabilească specificațiile tehnice și operaționale ale unei versiuni 3 a sistemului. Această versiune 3, care ar trebui să fie pusă în funcțiune în anii 2020, ar constitui un progres în raport cu versiunea 2 deoarece, din punct de vedere tehnic, ea ar include, pe de o parte, monitorizarea și corectarea semnalelor de la serviciul deschis oferit de sistemul creat în cadrul programului Galileo și, pe de altă parte, utilizarea dublei frecvențe, atât pentru sistemul GPS, cât și pentru sistemul aferent programului Galileo.
            
         
               (4)
            
            
               Evoluția tehnică de la versiunea 2 la versiunea 3 ar îmbunătăți acoperirea geografică a celor trei servicii oferite de sistem și le-ar îmbunătăți performanța.
            
         
               (5)
            
            
               În ceea ce privește acoperirea geografică, evoluția sistemului ar avea drept scop, în primul rând, să garanteze acoperirea tuturor teritoriilor statelor membre ale UE situate, din punct de vedere geografic, în Europa, inclusiv Insulele Azore, Insulele Canare și Madeira. Extinderea acestei acoperiri dincolo de frontierele statelor membre ale UE pentru a include țările candidate la UE și țările implicate în politica de vecinătate a UE ar fi, de asemenea, posibilă, în limita fezabilității tehnice și pe baza unor acorduri internaționale, în condițiile prevăzute la articolul 2 alineatul (5) ultimul paragraf din Regulamentul (UE) nr. 1285/2013.
            
         
               (6)
            
            
               Performanța, în special cea a „SoL”, ar trebui îmbunătățită în versiunea 3 a sistemului, în comparație cu versiunea 2.
            
         
               (7)
            
            
               În cazul serviciului deschis, o îmbunătățire a performanței ar implica furnizarea de date precise în ceea ce privește măsurarea timpului, cum ar fi diferențele între timpul utilizat de EGNOS, pe de o parte, timpul UTC și timpul utilizat de sistemul GPS, pe de altă parte.
            
         
               (8)
            
            
               În cazul serviciului „EDAS”, această îmbunătățire ar trebui, mai presus de toate, să contribuie la reducerea timpului de transmitere la două secunde și să reducă intervalul de timp în care serviciul nu este disponibil.
            
         
               (9)
            
            
               Cu toate acestea, îmbunătățirea performanței realizate prin intermediul versiunii 3 a sistemului EGNOS ar trebui să vizeze, în principal, serviciul „SoL”, în special în ceea ce privește sectorul aviației civile și cel al transportului maritim.
            
         
               (10)
            
            
               În cazul aviației civile și pentru a răspunde în mod corespunzător nevoilor în materie de navigație aeriană, în special în ceea ce privește optimizarea fluxului de trafic între diferite zone geografice, ar trebui ca versiunea 3 să ofere un nou serviciu „Cat I Precision Approach”, în afara celor trei servicii oferite deja de versiunea 2, și anume „En-Route – Non precision Approach”, „Approach with Vertical Guidance APV-I” și „LPV 200 Approach”. În plus, disponibilitatea serviciului „LPV 200 Approach” ar crește în mod considerabil, deoarece perioada de timp în care acest serviciu este disponibil ar trebui să se încadreze în intervalul 0,99-0,999.
            
         
               (11)
            
            
               În sectorul aviației civile, este totodată important să se asigure că serviciul SoL își menține conformitatea cu Regulamentul de punere în aplicare (UE) nr. 1035/2011 al Comisiei (2). Într-adevăr, după cum se prevede la considerentul 14 din prezentul regulament, furnizorii de servicii de navigație aeriană ar trebui să funcționeze în conformitate cu standardele relevante ale Organizației Aviației Civile Internaționale, până la transpunerea integrală a standardelor respectivei organizații internaționale în legislația UE.
            
         
               (12)
            
            
               În ceea ce privește transportul maritim, versiunea 3 a sistemului EGNOS ar trebui să introducă serviciul „SoL” în conformitate cu standardele internaționale stabilite de Organizația Maritimă Internațională, permițând noi aplicații EGNOS care, datorită unei precizii mai mari, ar fi în beneficiul acestui sector din punctul de vedere al eficacității și al siguranței. În acest scop și ținând seama de constrângerile inerente navigației în apropierea coastelor, la apropierea și la intrarea în porturi, extinderea serviciului „SoL” la sectorul maritim ar trebui, în special, să prevadă un grad foarte ridicat de disponibilitate, peste 0,998 pe o scară de la 0 la 1, pentru a garanta integritatea serviciului la un interval mai mic de zece secunde și cu o precizie laterală mai mică de 10 metri.
            
         
               (13)
            
            
               În plus, pentru a nu afecta utilizatorii EGNOS sau pentru a nu compromite aplicațiile comerciale curente, specificațiile tehnice și operaționale ale versiunii 3 a sistemului EGNOS ar trebui să fie compatibile cu cele ale versiunii 2, astfel încât să nu se pericliteze ceea ce s-a realizat până în prezent sau să se ajungă la degradarea utilizărilor posibile în prezent, în detrimentul utilizatorilor.
            
         
               (14)
            
            
               Pentru a finaliza evoluția tehnică de la versiunea 2 la versiunea 3 a sistemului, trebuie stabilite specificațiile tehnice și operaționale care figurează în anexă.
            
         
               (15)
            
            
               Măsurile prevăzute în prezenta decizie sunt conforme cu avizul comitetului instituit în conformitate cu articolul 36 alineatul (1) din Regulamentul (UE) nr. 1285/2013,
            
         ADOPTĂ PREZENTA DECIZIE:
   Articolul 1
   Specificațiile tehnice și operaționale ale versiunii 3 a sistemului EGNOS sunt stabilite în anexă.
   Articolul 2
   Prezenta decizie intră în vigoare în a douăzecea zi de la data publicării în Jurnalul Oficial al Uniunii Europene.
   
      Adoptată la Bruxelles, 17 iulie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 1.
   
      (2)  Regulamentul de punere în aplicare (UE) nr. 1035/2011 al Comisiei din 17 octombrie 2011 de stabilire a cerințelor comune pentru furnizarea de servicii de navigație aeriană și de modificare a Regulamentelor (CE) nr. 482/2008 și (UE) nr. 691/2010 (JO L 271, 18.10.2011, p. 23).
   
      ANEXĂ
      
         SPECIFICAȚII TEHNICE ȘI OPERAȚIONALE
      
      1.   Principalele caracteristici ale EGNOS v3, care sunt păstrate și îmbunătățite față de EGNOS v2, sau adăugate la aceasta
      
      
                   
               
               
                  EGNOS v2
               
               
                  EGNOS v3
               
            
                  Moduri de receptoare
               
               
                  
                              —
                           
                           
                              Monoconstelație monofrecvență: GPS L1
                           
                        
               
                  
                              —
                           
                           
                              Monoconstelație monofrecvență: GPS L1
                           
                        
                              —
                           
                           
                              Monoconstelație dublă frecvență: GPS L1/L5 sau Galileo E1/E5a
                           
                        
                              —
                           
                           
                              Dublă constelație dublă frecvență: GPS L1/L5 + Galileo E1/E5a
                           
                        
            
                  Servicii specifice sectorului aviatic
               
               
                  
                              —
                           
                           
                              En-route/non precision approach
                           
                        
                              —
                           
                           
                              Approach with vertical guidance APV-I
                           
                        
                              —
                           
                           
                              LPV-200 approach
                           
                        
               
                  
                              —
                           
                           
                              En-route/non precision approach
                           
                        
                              —
                           
                           
                              Approach with vertical guidance APV-I
                           
                        
                              —
                           
                           
                              LPV-200 approach
                           
                        
                              —
                           
                           
                              CAT-I precision approach
                           
                        
            
                  Servicii specifice sectorului maritim
               
               
                  Nu se aplică
               
               
                  
                              —
                           
                           
                              Zone oceanice
                           
                        
                              —
                           
                           
                              Navigare la intrarea în port, la apropierea de port și în apele costiere
                           
                        
            
                  Capacitatea sistemului de a fi reprodus
               
               
                  Da
               
               
                  Da
               
            
                  Compatibilitatea prestării serviciului la nivelul utilizatorilor, în raport cu versiunea precedentă
               
               
                  Nu se aplică
               
               
                  Da
               
            
                  Limitarea serviciilor (1)
                  
               
               
                  
                              —
                           
                           
                              Zonă de siguranță a vieții limitată la [40W, 40E], [20N, 70N]
                           
                        
                              —
                           
                           
                              Numărul maxim de stații limitat la 60
                           
                        
               
                  Niciuna (2)
                  
               
            2.   Specificațiile tehnice și operaționale ale serviciului deschis
      
      
                   
               
               
                  Serviciul deschis
               
            
                  Precizie laterală (95 %)
               
               
                  3 m
               
            
                  Precizie verticală (95 %)
               
               
                  4 m
               
            
                  Disponibilitate OS
               
               
                  0,99
               
            
                  Zonă de acoperire
               
               
                  SM-UE + Norvegia și Elveția
               
            
                  Garanția serviciului
               
               
                  Nu
               
            
                  Accesibilitate
               
               
                  
                              —
                           
                           
                              Prin intermediul receptoarelor compatibile în zona de acoperire EGNOS
                           
                        
                              —
                           
                           
                              Nu este necesară o autorizare/certificare specifică
                           
                        
            
         
      
                   
               
               
                  Serviciu de cronometrare
               
            
                  Precizia sincronizării timpului rețelei EGNOS cu timpul utilizat de sistemul UTC
               
               
                  20 ns 3sigma
               
            
                  Precizia sincronizării timpului rețelei EGNOS cu timpul utilizat de sistemul GPS
               
               
                  Maximum 50 de secunde
               
            
                  Disponibilitatea serviciului de cronometrare
               
               
                  99 %
               
            
                  Garanția serviciului
               
               
                  Nu
               
            
                  Accesibilitate
               
               
                  
                              —
                           
                           
                              Prin intermediul receptoarelor compatibile în zona de acoperire EGNOS
                           
                        
                              —
                           
                           
                              Nu este necesară o autorizare/certificare specifică
                           
                        
            3.   Specificațiile tehnice și operaționale ale serviciului de acces la datele EGNOS (EDAS)
      
      
                   
               
               
                  EDAS
               
            
                  Specificațiile serviciului
               
               
                  Produse furnizate direct de sistem
               
               
                  Date brute RIMS
               
            
                  Date privind mesajele difuzate de EGNOS
               
            
                  Date privind starea de sănătate a EGNOS
               
            
                  Latență (3)
                  
               
               
                  2 secunde
               
            
                  Disponibilitate
               
               
                  0,999
               
            
                  Accesibilitate
               
               
                  Produse oferite utilizatorilor finali prin intermediul furnizorilor de servicii specifice conectați la serverul EGNOS
               
            
                  Specificațiile serverelor
               
               
                  Arhitectură securitizată pentru acces la nivel mondial
                  Conectivitate de bandă suficientă
               
            4.   Specificațiile tehnice și operaționale ale serviciului privind siguranța vieții
      
      4.1.   Serviciu aviatic (4)
      
      
                   
               
               
                  En-route – Non Precision Approach
               
               
                  Approach with Vertical Guidance APV-I (serviciu legacy)
               
               
                  LPV 200 Approach
               
               
                  Cat I Precision Approach
               
            
                  Standarde
               
               
                  Anexa V punctul 3 litera (a) din Regulamentul de punere în aplicare (UE) nr. 1035/2011, după caz
               
            
                  Precizie laterală
               
               
                  220 m
               
               
                  16 m
               
               
                  16 m
               
               
                  16 m
               
            
                  Precizie verticală
               
               
                  Nu se aplică
               
               
                  20 m
               
               
                  4 m
               
               
                  4 m
               
            
                  VNSE – în condiții fără defecțiuni
               
               
                  Nu se aplică
               
               
                  Nu se aplică
               
               
                  10 m
                  Cu o probabilitate de 10– 7/150 s
               
               
                  Nu se aplică
               
            
                  VNSE – în condiții de defectare a sistemului
               
               
                  Nu se aplică
               
               
                  Nu se aplică
               
               
                  15 m
                  Cu o probabilitate de 10– 5/150 s
               
               
                  Nu se aplică
               
            
                  Risc de integritate
               
               
                  1,10– 7/oră
               
               
                  2,10– 7/150 s
               
               
                  2,10– 7/150 s
               
               
                  2,10– 7/150 s
               
            
                  Durata până la alarmă
               
               
                  10 s
               
               
                  10 s
               
               
                  6 s
               
               
                  6 s
               
            
                  HAL
               
               
                  556 m
               
               
                  40 m
               
               
                  40 m
               
               
                  40 m
               
            
                  VAL
               
               
                  Nu se aplică
               
               
                  50 m
               
               
                  35 m
               
               
                  10 m
               
            
                  Risc de continuitate
               
               
                  1,10– 5/oră
               
               
                  8,10– 6/15 s
               
               
                  8,10– 6/15 s
               
               
                  8,10– 6/15 s
               
            
                  Disponibilitatea serviciului SoL (5)
                  
               
               
                  0,999
               
               
                  0,99
               
               
                  0,99-0,999
               
               
                  0,99
               
            
                  Zonă de acoperire
               
               
                  Regiunile de informare a zborurilor (FIR) ale SM-UE + Norvegia și Elveția
               
               
                  Suprafețele de uscat (6) ale SM-UE + Norvegia și Elveția
               
               
                  Suprafețele de uscat ale SM-UE + Norvegia și Elveția
               
               
                  Suprafețele de uscat ale SM-UE + Norvegia și Elveția
               
            
                  Extindere a zonei țintă de acoperire
               
               
                  Articolul 2 alineatul (5) din Regulamentul (CE) nr. 1285/2013
               
            
                  Performanță în modul „reversie”
               
               
                  EGNOS V3 asigură prestarea serviciului la nivelul LPV 200 (7) în întreaga zonă de acoperire, cu o disponibilitate de 99 %, în condițiile revenirii la utilizarea doar a constelației Galileo.
                  EGNOS V3 asigură prestarea serviciului la nivelul LPV 200 pe suprafețele de uscat ale zonei de acoperire, cu o disponibilitate de 99 %, în condițiile pierderii complete a frecvenței L5/E5a la nivel de utilizator.
               
            
                  Garanția serviciului
               
               
                  Da
               
            
                  Accesibilitate
               
               
                  Prin intermediul receptoarelor compatibile cu SBAS
               
            
         
      4.2.   Serviciu maritim (8)
      
      
                   
               
               
                  Navigare la intrarea în port,
                  la apropierea de port și în apele costiere
               
            
                  Standarde
               
               
                  Rezoluția OMI A.915(22) și A.1046(27)
               
            
                  Precizie laterală
               
               
                  10 m
               
            
                  Precizie verticală
               
               
                  Nu se aplică
               
            
                  Risc de integritate
               
               
                  1,10– 5/3 ore
               
            
                  Durata până la alarmă
               
               
                  10 s
               
            
                  HAL
               
               
                  25 m
               
            
                  VAL
               
               
                  Nu se aplică
               
            
                  Risc de continuitate
               
               
                  3,10– 4/15 minute
               
            
                  Disponibilitatea serviciului SoL
               
               
                  0,998
               
            
                  Zonă de acoperire
               
               
                  Apele naționale (9) ale SM-UE + Norvegia și Elveția
               
            
                  Garanția serviciului
               
               
                  Da
               
            
                  Accesibilitate
               
               
                  Prin intermediul receptoarelor compatibile cu SBAS
               
            
         (1)  Accesul utilizatorilor la serviciul deschis și la serviciul privind siguranța vieții, limitat la zona de vizibilitate a sateliților geostaționari.
      
         (2)  Absența limitării pentru a permite EGNOS v3 să includă stațiile suplimentare necesare în vederea extinderii, în mod continuu, a zonei de servicii EGNOS, în conformitate cu articolul 2 alineatul (5) din Regulamentul (UE) nr. 1285/2013.
      
         (3)  Latența reprezintă intervalul de timp scurs de la transmiterea ultimului bit al mesajului de navigație din segmentul spațial (sateliți GPS/Galileo și EGNOS) până în momentul în care datele părăsesc serverul EGNOS.
      
         (4)  Specificațiile privind performanța incluse în acest tabel vizează exclusiv contribuțiile de tip semnal în spațiu.
      
         (5)  Se indică intervalul aplicabil disponibilității serviciului pentru procedura de apropiere. Valoarea inferioară a intervalului corespunde disponibilității preconizate exclusiv pentru serviciul GPS L1. Valoarea superioară a intervalului este disponibilă pentru utilizatorii echipați cu un receptor GPS L1-L5 cu dublă frecvență sau cu un receptor combinat GPS/Galileo cu dublă frecvență.
      
         (6)  „Suprafețele de uscat ale unei regiuni” înseamnă orice bucată de uscat, inclusiv insulele, aflată în regiunea de informare a zborurilor (FIR) a regiunii respective, cu excepția serviciului Cat I, pentru care Insulele Azore, Madeira și Canare nu sunt acoperite.
      
         (7)  Până la demonstrarea la un nivel suficient a performanțelor Galileo, se acceptă nivelul APV-I al serviciului.
      
         (8)  Specificațiile privind performanța incluse în acest tabel vizează exclusiv contribuțiile de tip semnal în spațiu.
      
         (9)  Apele naționale (sau teritoriale) sunt definite în Convenția Organizației Națiunilor Unite din 1982 asupra dreptului mării ca prelungirea apelor la o distanță de cel mult 12 mile marine de linia de coastă.
      
         Apendice
         
            ACRONIME
         
         
                     APV
                  
                  
                     Procedură de apropiere cu ghidare verticală (Approach Procedure with Vertical Guidance)
                  
               
                     CAT
                  
                  
                     Categorie
                  
               
                     EDAS
                  
                  
                     Serviciu de acces la datele EGNOS (EGNOS Data Access Service)
                  
               
                     EGNOS
                  
                  
                     Serviciul european geostaționar mixt de navigare (European Geostationary Navigation Overlay Service)
                  
               
                     SM-UE
                  
                  
                     Statele membre ale Uniunii Europene
                  
               
                     FIR
                  
                  
                     Regiune de informare a zborurilor (Flight Information Region)
                  
               
                     Galileo E1
                  
                  
                     Frecvența E1 a sistemului Galileo, egală cu 1 575,42 MHz
                  
               
                     Galileo E5a
                  
                  
                     Frecvența E5a a sistemului Galileo, egală cu 1 176,45 MHz
                  
               
                     GPS
                  
                  
                     Sistem de poziționare globală (Global Positioning System)
                  
               
                     GPS L1
                  
                  
                     Frecvența L1 a sistemului GPS, egală cu 1 575,42 MHz
                  
               
                     GPS L5
                  
                  
                     Frecvența L5 a sistemului GPS, egală cu 1 176,45 MHz
                  
               
                     HAL
                  
                  
                     Limită orizontală de alertă (Horizontal Alert Limit)
                  
               
                     OACI
                  
                  
                     Organizația Aviației Civile Internaționale (International Civil Aviation Organization)
                  
               
                     OMI
                  
                  
                     Organizația Maritimă Internațională (International Maritime Organization)
                  
               
                     LPV
                  
                  
                     Apropiere laterală de precizie cu ghidare verticală (Localizer Performance with Vertical Guidance)
                  
               
                     OS
                  
                  
                     Serviciu deschis (Open Service)
                  
               
                     RIMS
                  
                  
                     Stație de măsurare și monitorizare a integrității (Ranging and Integrity Monitoring Station)
                  
               
                     SARP
                  
                  
                     Standarde și practici recomandate (Standard and Recommended Practices)
                  
               
                     SBAS
                  
                  
                     Sistem de augmentare cu ajutorul sateliților (Satellite-Based Augmentation System)
                  
               
                     SoL
                  
                  
                     Siguranța vieții (Safety of Life)
                  
               
                     UTC
                  
                  
                     Ora universală coordonată (Coordinated Universal Time)
                  
               
                     VAL
                  
                  
                     Limită verticală de alertă (Vertical Alert Limit)
                  
               
                     VNSE
                  
                  
                     Eroare de navigație a sistemului vertical (Vertical Navigation System Error)